Diari Oficial de la Generalitat Valenciana


Sumari del DOGV 4505, del 22-05-2003 (2003/5454)

Notificació de la resolució del recurs d'alçada n.º referència interna R-236/02, a Promociones Beljam, SL.
----------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5454


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada n.º referència interna R-236/02, a Promociones Beljam, SL. [2003/5454]
  
De conformitat amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a Promociones Bejalm, SL, av. del Mediterrani, 95 (46810 Port de Sagunt), la Resolució del recurs d'alçada dictada pel director general d'Arquitectura i Habitatge amb data 19 de desembre de 2002, amb el número de referència interna R-236/02.
  
Resolució
  
«Examinat el recurs d'alçada presentat pel senyor Jesús Martínez Santiago en nom i representació de la mercantil Construcciones Mazati SL, contra la Resolució del Servici Territorial d'Arquitectura i Habitatge de València, en l'expedient DFV 417/99.
  
Antecedents de fet
  
Primer
  
Per la comunitat de propietaris de l'immoble de protecció oficial situat al Port de Sagunt, c/ de Sant Rafel núm. 13, es va presentar l'escrit de denúncia contra Promociones Bejalm, SL, davant del Servici Territorial d'Arquitectura i Habitatge de València per deficiències constructives en el mencionat immoble, i es va enviar un pèrit del dit organisme el qual va emetre el corresponent informe pericial, i s'acordà la incoació d'expedient sancionador contra la dita promotora, així com contra la constructora Construcciones Mazati, SL, amb trasllat del corresponent plec de càrrecs.
  
Segon
  
Per part de l'instructor de l'expedient sancionador es va dictar proposta de resolució en què, una vegada queu s'ha entés provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 700.000 ptes a estos dos expedientats, així com l'orde de reparació de les deficiències constructives consistents en: «Se executaran i condicionaran amb elements constructius necessaris i suficients les deficiències observades, i s'ajustaran estes a les característiques descrites en el projecte d'execució i plec de condicions. Deficiències observades- clevillament en la unió dels forjats amb les parets exteriors de tancament, tant al nivell de façana com del celobert. Solcs produïts pel vessament de l'aigua en el lluït dels paraments verticals, a causa de filtracions a través de la coberta de la caixa de l'escala i sala de màquines. Taques en els paraments horitzontals a causa de filtracions d'aigua a través de la coberta en l'habitatge pta. 25?.
  
Tercer
  
El cap del Servici Territorial d'Arquitectura i Habitatge va dictar la resolució en què, una vegada s'han que mantingut els fonaments de dret de la proposta, va acordar la imposició d'una sanció de 4.207,08 euros, així com l'orde de realització de les obres.
  
Quart
  
Contra la citada resolució interposen recurs d'alçada el senyor Jesús Martinez Santiago en nom i representació de la mercantil Construcciones Mazati, SL, amb les al·legacions que consten en este, i que es donen per reproduïdes en nom de la brevetat.
  
Fonaments de dret
  
Primer
  
Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
Segon
  
El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
Tercer
  
Entre altres al·legacions manifesta la mercantil recurrent Construcciones Mazati, SL, que totes les obres ordenades han sigut realitzades, i aporta com a prova un informe de data 3 de juliol de 2002, en el qual s'arrepleguen les reparacions efectuades, així com els materials emprats en estes, firmat per la secretària administradora de la comunitat de propietaris denunciant.
  
El recurs ha de ser estimat, ja que resulta acreditat que les obres les deficiències constructives de les quals van donar origen al present expedient sancionador, han sigut dutes a terme, la qual cosa ha sigut ratificat i firmat per la representant de la comunitat, secretària administradora la senyora Dolores Elvira Domínguez, amb la qual s'han seguit totes les diligències, i s'ha donat trasllat del recurs i de la còpia del document mencionat en el tràmit d'audiència i vista d'esta alçada, perquè manifestara el que al seu dret convinguera sense que s'haja manifestat en contra.
  
Ja que ha desaparegut la causa que va donar origen a la denúncia, procedix l'estimació del recurs i la revocació de la resolució amb arxiu de l'expedient.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat pel senyor Jesús Martínez Santiago en nom i representació de la mercantil Construcciones Mazati, SL, contra la Resolució del Servici Territorial d'Arquitectura i Habitatge de València, amb data 17 d'abril de 2002, que queda revocada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia següent de la notificació d'esta, segons els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú?.
  
València, 19 de desembre de 2002. El director general d'Arquitectura i Habitatge: José M. García Zarco.